Cuneiform Tablet JCS 14 3
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma en-na-sú-in-ma a-bi a-ta mì-šu ša ta-áš-pu-ra-ni um-ma a-ta-ma 2 GÚ 20 ma-na AN.NA a-dí-na-kum ší-bu-ú 5 i-nu-mì TÚG.ḪI-tí ú AN.NA ta-dí-na-ni i ba-ri-ni lá wa-áš-bu-ú 2 GÚ 20 AN.NA 3 TÚG ša a-ki-dí-e 4 ku-ta-ni ša qá-tim ù ANŠE.ḪI.A ṣa-lá-ma-am mì-ma a-nim ta-dí-nam a-ḫi a-ta ta-áš-pu-ra-am um-ma a-ta-ma tap-pá-ú-kà KÙ.BABBAR uš-té-bi₄-lu-nim a-ta lá tù-šé-bi₄-lam lá ta-áš-ta-na-me-e ki-ma a-wi-lu-ú lá dam-qú-tum ú-kà-ṣí-du-ni-ni i-na KÙ.BABBAR-pì-kà qá-tí e-ni-il₅-kà mì-nam a-pá-al a-na ša-lá-tù-ar e-ta-ra-áb té-er-tí ú-za-kà-ma ḫa-ra-ni a-na ṣé-ri-kà 1 ANŠE.ḪI.A É na-ni-a e-zi-ib um-ma a-ta-ma u₄-ma-kál e-ma-ru-um li-nu-ùḫ-ma ṣú-ḫa-ru-um a-ṣé-er e-ma-ri-a lu-šé-ri-sú ú-ṣú-ra-nàm i-na kà-ni-iš áš-al-ma um-ma šu-ut-ma e-ma-ar-kà ša-lim i ša-ḫa-at e-ma-ri-ni i-za-az u₄-ma-am e-ma-ra-am i qá-tí šu-be-lim a-ḫi-a ú-ta-dí um-ma šu-ut-ma áš-a-am a-bi₄ a-ta e-ma-ru-um lá-šu ḫa-li-iq